На основу члана 27. и 29. став 1. Закона о јавној својини ("Сл. гласник РС", бр. 72/2011, 88/2013, 105/2014, 104/2016, 108/2016, 113/2017, 95/2018 и 153/2020), члана 19. Уредбе о условима прибављања и отуђења непокретности непосредном погодбом и давања у закуп ствари у јавној својини, односно прибављања и уступања искоришћавања других имовинских права, као и поступцима јавног надметања и прикупљања писмених понуда ("Сл. гласник РС", бр.16/2018), и Одлуке о спровођењу поступка отуђења непокретности из јавне својине број I-01-020-857/23 од 24. 07. 2023.године,

Скупштина општине Жагубица на седници одржаној дана 24. 07. 2023.године, објављује

**О Г Л АС**

**РАДИ ОТУЂЕЊА НЕПОКРЕТНОСТИ ИЗ ЈАВНЕ СВОЈИНЕ ОПШТИНЕ ЖАГУБИЦА**

1. **ПРЕДМЕТ ОТУЂЕЊА**
   1. Непокретност у јавној својини Општине Жагубица са уделом 1/1 - двособан стан број 2 на првом спрату корисне површинe 56м2, који се налази у Лазници, у стамбено пословној згради број 1, у улици Центар бб, на катастарској парцели број 10155/2, КО Лазница-Село, уписана у лист непокретности број 1762. За наведену непокретност:

# Почетна цена износи: 9.800,00 евра

# Депозит износи: 1.000,00 евра

# Лицитациони корак износи: 100,00 евра

* 1. Непокретност у јавној својини Општине Жагубица са уделом 1/1 - двособан стан број 3 на првом спрату корисне површинe 66м2, који се налази у Лазници, у стамбено пословној згради број 1, у улици Центар бб, на катастарској парцели број 10155/2, КО Лазница-Село, уписана у лист непокретности број 1762. За наведену непокретност:

# Почетна цена износи: 11.400,00 евра

# Депозит износи: 1.000,00 евра

# Лицитациони корак износи: 100,00 евра

Разгледање наведених непокретности је сваког радног дана, све до дана одржавања јавне продаје, од 10.00 до 14.00 часова, а по претходној најави. Непокретности се отуђују у виђеном стању, без права купца на накнадну рекламацију.

1. **УСЛОВИ ПРИЈАВЉИВАЊА**

Отуђење непокретности из јавне својине ће се обавити путем јавног надметања.

Право учешћа у јавном надметању имају сва правна и физичка лица која су поднела благовремене и потпуне пријаве.

Пријава за учешће у јавном надметању мора бити читко попуњена, потписана од стране овлашћеног лица и да садржи:

* **за правна лица**: редни број непокретности за коју се подноси пријава, назив, односно пословно име, седиште, матични број, ПИБ, број телефона, износ који се нуди у еврима, изјаву подносиоца пријаве да прихвата све услове из јавног огласа која мора бити потписана. Уз пријаву се обавезно прилаже доказ о уплати депозита, извод из регистра привредних субјеката, не старији од 30 дана (у оригиналу или овереној копији), уредно овлашћење за заступање.
* **за физичка лица**: редни број непокретности за коју се подноси пријава, име и презиме, адреса становања, број личне карте и број телефона, ЈМБГ, износ који се нуди у еврима, изјаву подносиоца пријаве да прихвата све услове из огласа којa мора бити потписанa. Уз пријаву се прилаже доказ о уплати депозита и фотокопија личне карте.

Ако је то лице приватни предузетник уз пријаву се доставља и извод из регистра надлежног органа или да је предузетник уписан у одговарајући регистар, све не старији од 30 дана (у оригиналу или овереној копији). У случају да подносиоца пријаве заступа пуномоћник, специјално пуномоћје за заступање мора бити оверено од јавног бележника.

Сви подносиоци пријава морају доставити оригинал доказ о уплати депозита, чији је износ наведен уз непокретност и који се уплаћује на рачун Општине Жагубица број **840-1229804-14,** позив на број **97 35-118,** сврха уплате: уплата депозита, прималац Општина Жагубица. Уплата депозита врши се у динарској противвредности по средњем званичном курсу Народне банке Србије, на дан уплате. У поступку јавног надметања могу учествовати само лица која су положила депозит.

Све потребне информације (текст огласа и образац пријаве), као и увид у документацију у вези са наведеним непокретностима могу се добити од Комисије у Општинској управи општине Жагубица, ул. Трг ослобођења бр. 1, у канцеларији број 18, контакт телефон 060/2726153 и 062/8098316, или на интернет страни [www.zagubica.ls.gov.rs](http://www.zagubica.ls.gov.rs)

Пријаве за учешће у поступку јавног надметања, са потребним доказима назначеним у овом огласу, достављају се у затвореној коверти на адресу: **Општинска управа општине Жагубица, ул. Трг ослобођења бр. 1, са назнаком: " НЕ ОТВАРАТИ – ПРИЈАВА ЗА ЈАВНО НАДМЕТАЊЕ - Комисија за спровођење поступка отуђења непокретности у поступку јавног надметања-лицитације – и навести број непокретности за коју се подноси пријава".** Заинтересована лица пријављују се поштом или непосредно у писарници Општинске управе општине Жагубица сваког радног дана.

Рок за подношење пријаве са документацијом jе **11.08.2023.године (петак), до 11,00 часова.** Благовременим ће се сматрати све пријаве које стигну у Општинску управу општине Жагубица до наведеног рока. Пријаве послате поштом потребно је да пристигну на писарницу до наведеног времена. Пријаве пристигле после назначеног времена, биће одбачене као неблаговремене. Подносиоци неблаговремене или непотпуне пријаве не могу учествовати у поступку јавног надметања.

1. **ПОСТУПАК ЈАВНОГ НАДМЕТАЊА И ИЗБОР НАЈПОВОЉНИЈЕГ УЧЕСНИКА ПОСТУПКА**

# Јавно надметање ће се одржати 11.08.2023.године (петак), у 13,00 часова у згради Општинске управе општине Жагубица, ул. Трг ослобођења бр. 1., у сали изнад Услужног центра Општинске управе општине Жагубица.

Поступак јавног надметања спроводи Комисија за спровођење поступка отуђења непокретности у поступку јавног надметања-лицитације, именована решењем Скупштине општине Жагубица број I-01-929-859/23 од 24. 07. 2023.године ( у даљем тексту: Комисија).

Пријаве у којој је цена дата описно неће се разматрати.

Није дозвољено удруживање учесника јавног надметања и подношење заједничких пријава.

Уколико подносилац благовремене и потпуне пријаве не приступи јавном надметању, сматраће се да је одустао од пријаве.

Критеријум за избор најповољнијег учесника јавног надметања је највиша понуђена цена, као и да испуњава све услове овог огласа.

Поступак јавног надметања ће се спровести ако је пристигла најмање једна благовремена и потпуна пријава и ако подносилац пријаве прихвати почетну цену као купопродајну. Уколико је не прихвати, исти губи право на повраћај депозита.

Учесник који понуди највиши износ купопродајне цене потписује изјаву о висини понуђене цене. Најповољнијем учеснику поступка се уплаћени депозит задржава до закључења уговора о купопродаји и исти се урачунава у купопродајну цену.

Депозит се у случају да понуђач не буде изабран као најповољнији, враћа у року од 20 радних дана од дана доношења одлуке о избору најповољнијег подносиоца пријаве.

Уговор са најповољнијим учесником поступка биће закључен у року од 30 дана од дана доношења одлуке да се непокретност отуђи најповољнијем учеснику поступка, а купопродајна цена мора бити плаћена у моменту закључења уговора.

Уколико најповољнији учесник поступка не приступи закључењу уговора или не плати купопродајну цену у наведеном року, сматраће се да је одустао од пријаве и губи право на повраћај депозита.

Исплата купопродајне цене врши се у динарској противвредности по средњем званичном курсу Народне банке Србије на дан уплате.

Оглас ће бити објављен у Службеном гласнику општине Жагубица, на званичном сајту општине Жагубица, огласној табли Општинске управе општине Жагубица и дневним новинама “Информер“.

**СКУПШТИНА ОПШТИНЕ ЖАГУБИЦА**

Број: I-01-020-858/23

24. 07. 2023.године

Ж а г у б и ц а **ЗАМНЕНИК ПРЕДСЕДНИК-а**

Миле Перић